उन्होंने कहा कि राष्ट्रीय सम्मेलन के जरिए उच्च सरकारी पदों पर भी एससी-एसटी वर्ग को प्रतिनिधित्व दिए जाने की मांग की जाएगी। नेतराम ठगेला के मुताबिक सरकारी नीतियों को बनाने का काम उच्च पदस्थ अधिकारी करते हैं। लेकिन, यहां पर एससी-एसटी वर्ग को प्रतिनिधित्व नहीं मिल रहा है। इसके चलते नीतियों को उनके हितों के अनुरूप नहीं बनाया जा रहा है। उच्चतम पदों पर एससी-एसटी वर्ग को प्रतिनिधित्व दिया जाना चाहिए या फिर आबादी के हिसाब से सभी को प्रतिनिधित्व दिया जाए। सम्मेलन में एससी-एसटी एसोसिएशनों को समान अधिकार दिए जाने के मुद्दे पर भी चर्चा की जाएगी।